Sfidat e mandatit të dytë të presidentit Obama
Analistët besojnë se ndarjet partiake nuk do të bëhen pengesë për realizimin e disa premtimeve të Presidentit gjatë fushatës.
Presidenti Obama e fillon mandatin e dytë në një moment kritik të politikës amerikane, kur ndarjet partiake janë thelluar. Por sipas analistëve ai mund të mbështetet në arritjet e mandatit të parë dhe t’i çojë ato më tej. Kolegia Laura Konda i hedh një vështrim mandatit të parë 4 vjeçar dhe sfidave me të cilat do të ndeshet Presidenti gjatë mandatit të dytë. Kur Presidenti Obama filloi mandatin e tij të parë 4 vjet më parë, ai u pa gjerësisht si personifikim i ndryshimit: një udhëheqës i ri, me një vizion të ri, i pari afrikano-amerikan në postin e presidentit të SHBA. Të lodhur nga dy luftra dhe nga kriza ekonomike që kishte prekur botën, amerikanët e pritën me shpresa të mëdha ardhjen e Obamës në Shtëpinë e Bardhë. Nathan Gonzales, redaktor i botimit në internet The Rothenberg Political Report, thotë se vetë zgjedhja e Presidentit dy herë rresht është një arritje e madhe e tij: Ndërsa profesorja e Universitetin Amerikan, Jennifer Lawless, thotë se dy arritjet kryesore të presidentit Obama ishin reforma e shëndetësisë dhe vrasja e Osama Bin Ladenit: Është e natyrshme, që çdo president dëshiron të hyjë në Panteonin presidencial me disa arritje, për të cilat ai do të mbahet mend dhe që do të evidentohen në historinë amerikane. Por për arritjen e tyre, Presidentit Obama do t’i duhet mbështetja e Dhomës së Përfaqësuesve me shumicë republikane dhe e Senatit tepër të ndarë në vija partiake. Duke ju referuar historisë, presidentëve të sukesshëm amerikanë, si Linkolni, apo Roosevelti, nuk ju desh të përballen me një ndarje kaq të madhe partiake si ajo me të cilën përballet Obama. Disa kritikë thonë se një nga difektet e mandatit të parë të Presidentit Obama ishte paaftësia e tij për ngushtimin e dallimeve të theksuara partiake në Dhomën e Përfaqësuesve të kontrolluar nga republikanët. Por profesorja Lawless thotë se për këtë nuk mund të fajësohte presidenti: Në mandatin e dytë zakonisht presidentët janë më të vendosur për të vepruar dhe ky është edhe mandati që përcakton trashëgiminë e tyre. Mandati i parë i presidentit Obama u karakterizua nga mungesa e bashkëpunimit me Dhomën e Përfaqësuesve që vazhdon të kontrollohet nga republikanët. Por, profesorja Lawles thotë se për këtë nuk fajësohet Presidenti: Një prej çështjeve për të cilën pritet të ketë bashkëpunim mes të dy palëve gjatë mandatit të dytë presidencial të zotit Obama, është reforma e imigracionit. Presidenti do të ketë nevojë për bashkëpunimin e republikanëve edhe për realizmin e pjesës tjetër të agjendës së tij. Bashkëpunimi ndërpartiak pritet të jetë sfida më e madhe për presidentin në mandatin e tij të dytë. Studjuesit i referohen përsëri historisë, duke thënë se ai duhet të marrë shembull nga njëri prej parardhësve të tij më të famshëm, Tomas Jeffersoni, i cili edhe pse u ndodh para një Kongresi tepër të përçarë, u tregua veçanërisht i aftë të ndërtojë marrëdhënie të mira personale me Kongresmenët dhe senatorët. Shumica e analistëve besojnë se kjo do të jetë sfida më e madhe e Presidentit Obama në 4 vitet e ardhshme...Për Ditarin, Laura Konda, Washington.